

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO SOCIALINĖS PARAMOS CENTRO TEIKIAMŲ SOCIALINIŲ PASLAUGŲ KAINŲ SUDERINIMO**

2023 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 2 dalimi, atsižvelgdama į Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 ,,Dėl Socialinių paslaugų finansavimo ir lėšų apskaičiavimo metodikos patvirtinimo“, 20 ir 21 punktus ir Rokiškio socialinės paramos centro 2023 m. vasario 10 d. prašymą Nr. 25 ,,Dėl socialinių paslaugų kainų suderinimo“, Rokiškio rajono savivaldybės taryba nusprendžia:

1. Suderinti Rokiškio socialinės paramos centro teikiamų socialinių paslaugų kainas (priedas).

2. Pripažinti netekusiais galios:

2.1. Rokiškio rajono savivaldybės tarybos 2020 m. lapkričio 27 d. sprendimą Nr. TS-282 ,,Dėl socialių paslaugų kainų suderinimo“;

2.2. Rokiškio rajono savivaldybės tarybos 2021 m. gruodžio 23 d. sprendimą Nr. TS-263 ,,Dėl Rokiškio rajono savivaldybės tarybos 2020 m. lapkričio 27 d. sprendimo Nr. TS-282 „Dėl socialinių paslaugų kainų suderinimo“ dalinio pakeitimo“.

3. Skelbti šį sprendimą Teisės aktų registre.

Savivaldybės meras Ramūnas Godeliauskas

Jolanta Paukštienė

Rokiškio rajono savivaldybės tarybos

2023 m. vasario 24 d. sprendimo Nr. TS-

priedas

**ROKIŠKIO SOCIALINĖS PARAMOS CENTRO TEIKIAMŲ SOCIALINIŲ PASLAUGŲ KAINOS**

**1.  BENDROSIOS SOCIALINĖS PASLAUGOS**

|  |  |  |  |
| --- | --- | --- | --- |
| **Eil.  Nr.** | **Paslaugos pavadinimas** | **Paslaugos teikimo norma/trukmė** | **Paslaugos kaina** |
| 1. | Transporto paslaugų organizavimas | Pagal poreikį | 0,75 Eur/km |

**2. SPECIALIOSIOS SOCIALINĖS PASLAUGOS**

|  |  |  |  |  |  |
| --- | --- | --- | --- | --- | --- |
| Socialinės paslaugos rūšis | Socialinių paslaugų gavėjai | Bendroji lėšų dalis (BLD) | Kintamoji lėšų dalis (KLD) | Socialinės paslaugos kaina | Rokiškio socialinės paramos centro padalinys |
| Pagalba į namus | Senyvo amžiaus asmenys, suaugę asmenys su negalia | 0,92  Eur/val. | 8,02  Eur /val. | 8,94  Eur /val. | Socialinių paslaugų namuose padalinys |
| Vaikai su negalia ir jų šeimos | 0,92  Eur/val. | 8,02  Eur /val. | 8,94  Eur /val. |
| Kiti asmenys ir jų šeimos (laikinai netekę savarankiškumo) | 0,92  Eur /val. | 8,02  Eur /val. | 8,94  Eur /val. |
| Dienos socialinė globa | Senyvo amžiaus asmenys su sunkia negalia ir suaugę asmenys su sunkia negalia | 0,92  Eur/val. | 8,10  Eur/val. | 9,02  Eur /val. | Socialinių paslaugų namuose padalinys |
| Vaikų su sunkia negalia ir jų šeimos | 0,92  Eur/val. | 8,10  Eur/val. | 9,02  Eur./val. |
| Dienos soc. globa institucijoje | Suaugę asmenys su negalia | 0,78  Eur /val. | 10,23  Eur /val. | 11,01  Eur /val. | Dienos centras asmenims su negalia |
| Suaugę asmenys su sunkia negalia | 0,78  Eur /val. | 10,23  Eur /val. | 11,01  Eur /val. |
| Socialinių įgūdžių ugdymas ir palaikymas | Asmenys su negalia | 0,92 Eur./val | 5,28 Eur./val | 6,20 Eur./val | Dienos centras asmenims su negalia |
| Apgyvendinimas savarankiškuose gyvenimo namuose | Socialinę riziką patiriantys suaugę asmenys ir jų šeimos | 49,06  Eur/mėn. | 691,23  Eur/mėn. | 740,29 Eur/mėn. | Obelių savarankiško gyvenimo namai |
| Senyvo amžiaus asmenys | 49,06  Eur/mėn. | 691,23  Eur/mėn. | 740,29 Eur/mėn. |
| Suaugę asmenys su negalia | 49,06  Eur/mėn. | 691,23  Eur/mėn. | 740,29 Eur/mėn. |
| Trumpalaikė socialinė globa | Senyvo amžiaus asmenys | 98,12 Eur/mėn. | 1258,52 Eur/mėn. | 1356,63 Eur/mėn. | Jūžintų dienos ir trumpalaikės socialinės globos centras |
| Suaugę asmenys su negalia | 98,12 Eur/mėn. | 1258,52 Eur/mėn. | 1356,63 Eur/mėn. |
| Senyvo amžiaus asmenys su sunkia negalia ir suaugę asmenys su sunkia negalia | 201,32 Eur/mėn. | 1319,61Eur/mėn. | 1520,93 Eur/mėn. |
| Laikino atokvėpis (globa) | Senyvo amžiaus ir suaugę su negalia | 3,27 Eur/para | 41,95 Eur/para | 40,99 Eur/para | Jūžintų dienos ir trumpalaikės socialinės globos centras |
| Laikino atokvėpis (globa) | Senyvo amžiaus asmenys su sunkia negalia, suaugę asmenys su sunkia negalia | 6,71  Eur/parą | 43,99  Eur/parą | 50,70 Eur/parą | Jūžintų dienos ir trumpalaikės socialinės globos centras |

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO SOCIALINĖS PARAMOS CENTRO TEIKIAMŲ SOCIALINIŲ PASLAUGŲ KAINŲ SUDERINIMO“ AIŠKINAMASIS RAŠTAS**

**Parengto projekto tikslai ir uždaviniai.** Patvirtinti Rokiškio rajono savivaldybės tarybos sprendimą „Dėl socialinių paslaugų kainų suderinimo“.

**Šiuo metu esantis teisinis reglamentavimas.** Lietuvos Respublikos Vyriausybės nutarimas ,,Dėl Socialinių paslaugų finansavimo ir lėšų apskaičiavimo metodikos patvirtinimo“, Lietuvos Respublikos socialinės apsaugos ir darbo ministro 2006 m. balandžio 5 d. įsakymas Nr. A1-93 „Dėl Socialinių paslaugų katalogo patvirtinimo“ (suvestinė redakcija nuo 2023-01-01) ir Lietuvos Respublikos socialinės apsaugos ir darbo ministro 2020 m. birželio 30 d. įsakymas Nr. A1-622 „Dėl Socialinės priežiūros akreditavimo tvarkos aprašo patvirtinimo“ (suvestinė redakcija 2022-07-01).

**Sprendimo projekto esmė.** Socialinių paslaugų finansavimo ir lėšų apskaičiavimo metodika reglamentuoja socialinių paslaugų pagal atskiras socialinių paslaugų rūšis finansavimą ir lėšų socialinėms paslaugoms apskaičiavimą. Dėl padidėjusių išlaidų Rokiškio socialinės paramos centras teikia tarybai suderinti įstaigoje teikiamų socialinių paslaugų kainas. Socialinės globos kainą sudaro: bendroji ir kintamoji socialinės globos lėšų dalis. Bendrąją socialinės globos lėšų dalį sudaro šios išlaidos: socialinių paslaugų įstaigos administracinio, ūkinio ir aptarnaujančio personalo darbo užmokestis, valstybinio socialinio draudimo įmokos, kvalifikacijos kėlimo, transporto, kanceliarinės ir kitos išlaidos. Kintamąją dalį sudaro profesinių grupių, susijusių su paslaugų teikimu, darbo užmokestis, valstybinio socialinio draudimo įmokos, kvalifikacijos kėlimo, maitinimo, medikamentams, transportui išlaidos kitoms, prekėms ir paslaugoms, kurios susijusios su paslaugos gavėjo poreikiais (slaugos, ugdymo ir kita). Dėl padidėjusių išlaidų teikiame tarybai suderinti ir patvirtinti Rokiškio socialinės paramos centre teikiamų socialinių paslaugų kainas. 2022 m. gruodžio mėn. Rokiškio rajono savivaldybės Kontrolės ir audito tarnyba įstaigoje atliko transporto panaudojimo auditą. Iki 2023 metų IV ketvirčio turime parengti su savivaldybės specialistais kainos apskaičiavimo metodiką, atlikę šias rekomendacijas, teiksime tarybai patvirtinti transporto paslaugos kainą.

**Laukiami rezultatai.** Įvertinus socialinių paslaugų teikimo faktines išlaidas (darbo užmokesčio, valstybinio socialinio draudimo įmokų, transporto, komunalinių išlaidų ir kitas sąnaudas) ir įstaigai akreditavus teikiamas socialines paslaugas, bus suderintos su steigėju socialinių paslaugų kainos.

**Finansavimo šaltiniai ir lėšų poreikis**: savivaldybės biudžetas ir valstybės biudžeto tikslinės dotacijos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Direktorė Jolanta Paukštienė